**NSU Spider** — легкавы аўтамабіль, які выпускаўся кампаніяй NSU Motorenwerke з 1964 па 1967 год. Першы ў свеце аўтамабіль з ротарна-поршневым рухавіком Ванкеля. Усяго выпушчана 2375 машын.

Гісторыя
--------

Аўтамабіль быў упершыню прадстаўлены на Франкфурцкім аўтасалоне 1964 года.

Spider выпускаўся выключна з кузавам кабрыялет, на базе купэ NSU Sport Prinz, якое выпускалася з 1959 года. Акрамя складнога даху, знешне аўтамабіль адрозніваўся наяўнасцю радыятарнай рашоткі спераду.

Пры выпуску Spider вялікія аб'ёмы продажаў не меркаваліся, кошт новых аўтамабіляў быў досыць высокім для таго часу і складаў $2979.

У 1967 годзе Spider быў зняты з вытворчасці і заменены на NSU Ro80 з ротарным рухавіком другога пакалення. Паміж 1964 і 1967 годам выраблена 2375 аўтамабіляў.

Канструкцыя
-----------

Як і на ўсіх аўтамабілях NSU, рухавік размяшчаўся ў задняй частцы машыны. Для таго, каб збалансаваць размеркаванне вагі, у пярэдняй частцы размяшчаўся радыятар і бензабак на 35 літраў, таму прасторы для багажу было вельмі мала.

Першапачаткова магутнасць Spider складала 50 к.с. (37 кВт) пры 5500 аб/хв. На наступных мадэлях заяўленая магутнасць складала 54 к.с. (40 кВт) пры 6000 аб/хв.

Кампактны і лёгкі ротарны рухавік ўсталёўваўся над задняй воссю. Ігнаруючы рэкамендацыі вытворцы, можна было дасягнуць звыш 7000 абаротаў у хвіліну на ніжэйшых перадачах, разагнаўшыся такім чынам да 100 км / г за 14,5 секунд. Іншыя крыніцы, магчыма, грунтуючыся на рэкамендацыях вытворцы, паказвалі час 15,7 секунд.


|  |
| --- |
| **Тэхнічныя характарыстыкі NSU Spider** |
| **Агульнае** |
| Кузаў: | саманясучы, цалкам сталёвы |
| Тып кузава: | 2-дзвярны кабрыялет |
| Снараджаная маса: | 700 кг |
| Поўная маса: | 950 кг |
| Максімальная хуткасць: | 155 км/г |
| **Рухавік** |
| Рухавік: | Ротарны, усталяваны ў задняй частцы |
| Аб'ём: | 497,5 см³ |
| Карбюратар: | 1 Solex Flachstrom 18/32 HHD |
| Ступень сціску: | 9,3 : 1 |
| Магутнасць: | 37 кВт (50 к.с.) пры 6000 аб/хв |
| Макс. крутоўны момант: | 72 Нм пры 2500 аб/хв |
| Астуджэнне: | Вадзяное, з помпай і тэрмастатам |
| Змазванне: | з дадатковай помпай дазавання масла і алейным радыятарам |
| Скрынка перадач: | 4-ступеністая, цалкам сінхранізаваная, з гідраўлічным прывадам счаплення |
| Пярэдняя падвеска: | Папярочны рычаг з спружынамі і стабілізатарам папярочнай устойлівасці |
| Задняя падвеска: | Падоўжныя рычагі з спружынамі |
| Рулявое кіраванне: | Рэечнае |
| **Габарытныя памеры:** |
| Даўжыня | 3580 мм |
| Шырыня | 1520 мм |
| Вышыня | 1260 мм |
| Колавая база: | 2020 мм |
| Каляіна пярэдняя / задняя: | 1246 / 1227 мм |
| Памер шын: | 5.00-12R |

Спорт
-----

У 1966 годзе Аль Ажэ (*Al Auger*) з Рычманда, штат Каліфорнія, стаў першым афіцыйным пераможцам у гонках на аўтамабіле з рухавіком Ванкеля.

З усталяванымі гоначнымі шынамі NSU Spider удзельнічаў у 1966 і 1967 гадах у заездах Sports Car Club of America (SCCA), дзе заняў другое месца ў класе *H Modified*. Паколькі ў SCCA не валодалі інфармацыяй аб тэхнічных дадзеных рухавіка, ён быў аднесены да класа H Modified, супернічаючы з больш буйнымі і магутнымі маторамі аб'ёмам 850 см³.

Зноскі
------

1. ↑  The Wankel Engine History **(нявызн.)**.
2. ↑  «The Rotary Club», Don Sherman,*Automobile Magazine*, February 2008, pp 76-79
3. ↑  налічвалася каля 10 аўтамабіляў з магутнасцю 48 кВт (65 к.с.)

Літаратура
----------

* Eberhard Kittler: *DDR Automobil — Klassiker, Band 1.* Motorbuch Verlag, Stuttgart 2002, ISBN 3-613-02256-7
* Horst Ihling: *Autorennsport in der DDR. Wartburg, EMW & Co.* Verlag Delius Klasing, 2006, ISBN 3-7688-5788-3

Спасылкі
--------

* (ням.)